Յուրաքանչյուր երեխա պետք է հնարավորություն ունենա ընդգրկվելու նախադպրոցական ուսումնական հաստատություն, քանի որ կրթության համակարգում նախադպրոցական կրթությունը շատ կարևոր օղակ է, և հաշմանդամություն ունեցող երեխաների ներառումը հասարակական կյանքի բոլոր բնագավառներ հենց այստեղից պետք է սկսել: Ոչ միայն մանկապարտեզը պետք է պատրաստ լինի երեխային ընդունելու, այլև ծնողը պետք է հասկանա, ընդունի, որ իր երեխան բոլոր երեխաների պես կրթվելու, զարգանալու և հասարակական շփումների կարիք ու իրավունք ունի: